《叔达及第书走笔答之》
宋代·陈藻

君在临安落第时，我从融水寄君诗。
君归莆阳为荐首，我到渔溪饯君酒。
龙飞唱第才俊多，健笔如君非甲科。
终然学问有知已，姓名不记今卑矣。
人灵世上如豺虎，我行厄运遭其侮。
白头胶膝变须臾，一面那知深肺腑。
书报青山七月还，开书已觉开愁颜。
何时七月听君话，话我年来路转囏。

作者简介：宋福州福清人，字元洁，号乐轩。师事林亦之，为林光朝再传弟子。不仕，授徒不足自给，课妻子耕织以为生。卒年七十五。私谥文远。有《乐轩集》。